San Gioacchino in Prati

San Gioacchino in Prati, også kalt San Gioacchino ai Prati di Castello, er en kirke og en tittelkirke i Roma, dedisert til den hellige Joakim, jomfru Marias far. Kirken er på Via Pompeo Magno i rione Prati. Kirken forestås av redemptorister.


== Kirkens historie ==
Initiativet til denne kirke ble tatt av pave Leo XIII. Han ville oppføre en kirke i bydelen Prati i samband med sitt 50-årsjubileum som biskop i 1893; kirken skulle helliges Joakim (italiensk Gioacchino - det navnet var også ett av pavens egne dåpsnavn. Byggingen tok til 1. oktober 1891. I samband med dette innbød paven fjorten nasjoner til å dekorere hvert sitt kapell der.Kirken ble bygd 1891–1898 etter tegninger av arkitekten Raffaele Ingami, assistert av Lorenzo Maria De Rossi, og konsekrert 6. juni 1911 av kardinal Pietro Respighi.


== Ekteriør ==
Fasaden foregås av en loggia med seks granittkolonner med korintiske kapiteler oppebærnde et entablement. Dens frise har dedikasjonsinskrisjionen: SACRVM DIVINAE MAJESTATI PLACANDAE IN HONOREM SANCTI JOACHIM PRO JUBIL EPISC LEONIS PP XIII CATHOL A GENTIBVS ERECTVM. Loggiens overetasje har en monumental mosaikk; allegoriske figurer som representerer de fem kontinenter, og tilbedelse av det allerhelligste sakrament sammen med pavene Leo XIII og Klemens VIII. Denne mosaikk flankeres av mindre mosaikker av Thomas av Aquino, Bonaventura, Klara av Assisi og Giuliana Falconieri.
Over loggiaen står en skulptur som viser den hellige Joakim med jomfru Maria som barn.
Den oktogonale kuppelen er kledt i aluminium og har sekskantede stjerner i krystallglass. Tamburen har firpassvinduer og en gesims med modilioner. Tamburens attika har et oculus på hver side og en engel med utspredte vinger. Lanterninen har et entablement med puttohoder og en liten kuppel som oppebærer en metallkonstruksjon i form av en monstrans med Det allerhelligste Sakrament.


== Interiør ==
Kyrkan er en treskips basilika med sidekapell. Interiøret er dekorert med fresker og polykrom marmor.
I absidens halvkuppel har Virginio Monti freskemalt Eukaristiens triumf; Kristus utgir sitt legeme og blod.
Interiørets sidekapell er oppkalt etter de land som bekostet respektive kapells utsmykning: Brasil, Portugal, kongeriket Bayern, Polen, Canada, England, USA, Spania, Frankrike, Italia, Belgia, Nederland, Irland og Argentina.
Brasils kapells altermaleri: Vår Frue av Aparecida av Oreste Anfolzi
Portugals kapells altermaleri: Den hellige Antonius av Padua
Kongeriket Bayerns  kapells altermaleri: Den hellige keiser Henrik II godkjenner oppførelsen av Bambergs katedral
Polens kapells altermaleri: Våre Frue av Częstochowa med helgener
Canadas kapells altermaleri: De hellige Joakim og Anna og jomfru Marie frambærelse i tempelet
Englands kapells altermaleri: De hellige Joakim og Anna og Jomfru Maria med to engler av Virginio Monti
USAs  kapells alterskulptur: Den uplettede unnfangelse av Michele Tripisciano
Spanias  kapells altermaleri: Vår Frue av Pilaren (Nuestra Señora del Pilar)
Frankrikes  kapells alterskulptur: Jesu hellige hjerte av Michele Tripisciano
Italias kapells altermaleri: Den hellige Alfonso dei Liguoris forherligelse
Belgias kapells altermaleri: Den hellige Josefs død av Silvio Galimberti
Nederlands kapells altermaleri: Den hellige Willibrord vies til Utrechts første biskop av Attilio Palombi
Irlands kapells altermaleri: Den hellige Patrick med de hellige Benignus av Armagh og Brigid av Kildare og andre irske hellige
Argentinas kapells altermaleri: Vår Frue av Luján (Nuestra Señora de Luján)


== Tittelkirke ==
Kirken ble stiftet som tittelkirke med navnet San Gioacchino ai Prati di Castello av pave Johannes XXIII i 1960.
KardinalpresterBernard Jan Alfrink: 1960–1987
Michele Giordano: 1988–2010
Leopoldo José Brenes Solórzano: 2014–


== Referanser ==


== Nettkilder ==
«San Gioacchino ai Prati di Castello» (italienska). info.roma.it. Arkivert fra originalen 20. november 2019. Besøkt 20. november 2019. 


== Trykte kilder ==
Le chiese di Roma moderna. 2 (italiensk). Roma: Armando. 2006. s. 22–27. ISBN 88-8358-971-8. 
Le chiese di Roma dal secolo IV al XIX (italiensk). Roma: Tipografia Vaticana. 1891. s. 792–793. 
Le chiese di Roma dal secolo IV al XIX (italiensk). Roma: Edizioni R.O.R.E. di N. Ruffolo. 1942. s. 1302. 
Roma (italiensk). Milano: Touring Club Italiano. 2002. s. 723–724. ISBN 88-365-2541-5. 
Visite a chiese romane (italiensk). Roma: Nuova Grafica Romana. 1962. s. 126–127. 
Roma: chiese, conventi, chiostri: progetto per un inventario 313—1925 (italiensk). Roma: Edilstampa. 1993. s. 378. 
Guida insolita ai misteri, ai segreti, alle leggende e alle curiosità delle Chiese di Roma (italiensk). Roma: Newton & Compton. 2000. s. 124. ISBN 88-8289-419-3. 


== Eksterne lenker ==
(en) San Gioacchino in Prati – kategori av bilder, video eller lyd på Commons